เปิดตัว 9 ตำรับยา จากจารึกวัดโพธิ์
มีทั้งสำหรับเด็กและผู้ใหญ่ ในงานสัปดาห์ภูมิปัญญาแพทย์แผนไทย,นพ.มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก แถลงข่าวการจัดงานสัปดาห์วันภูมิปัญญาการแพทย์แผนไทยแห่งชาติประจำปี 2561 ว่า คณะรัฐมนตรี (ครม.) ถวายพระราชสมัญญานาม พระบาทสมเด็จพระนั่งเกล้าเจ้าอยู่หัว รัชกาลที่ 3 เป็นพระบิดาแห่งการแพทย์แผนไทย และกำหนดให้วันที่ 29 ต.ค.ของทุกปี เป็นวันภูมิปัญญาการแพทย์แผนไทยแห่งชาติ โดยทุกปีจะมีพิธีราชสดุดี การจัดกิจกรรมเทิดพระเกียรติต่อคุณูปการที่พระองค์ทรงทำนุบำรุงการแพทย์แผนไทยให้รุ่งเรืองในทุกด้าน โดยเฉพาะด้านเภสัชกรรมไทย การนวดไทย ซึ่งปรากฏอยู่ตามศาลารายในวัดพระเชตุพนวิมลมังคลาราม หรือวัดโพธิ์ เช่น แผ่นจารึกตำรายา ตำราการนวดไทย การสร้างรูปหล่อฤาษีดัดตน เป็นต้น สำหรับงานดังกล่าวจะจัดขึ้นวันที่ 25-29 ต.ค. ที่วัดโพธิ์ โดยปีนี้จะเปิดตำรับยาของชาติจากจารึกวัดโพธิ์ จำนวน 9 ตำรับ,ภญ.คลิชา ชั่งสิริพร เภสัชกรประจำ รพ.อู่ทอง จ.สุพรรณบุรี กล่าวว่า สำหรับ 9 ตำรับ ประกอบด้วย 1.กลุ่มยาลม มี 2 ตำรับ คือ ยาอินทร์ประสิทธิ์ และยาหทัยวาตาธิคุณ สรรพคุณ บำรุงหัวใจให้ชุ่มชื่น 2.กลุ่มยาสตรี มี 2 ตำรับ คือ ยากำลังราชสีห์ และยาพรหมพักตร์ สรรพคุณบำรุงและขับโลหิต เลือดร้ายต่างๆ เพราะปัจจุบันพบว่าสตรีมีปัญหาเรื่องระบบโลหิต สังเกตได้จากฝ้าบนใบหน้า ที่สื่อให้เห็นว่าระบบโลหิตมีปัญหา อย่างไรก็ตาม ควรปรึกษาผู้มีความรู้ก่อน 3.กลุ่มยาขับลม มี 2 ตำรับ คือ ยาประสะน้ำมะนาว และยาฆ้องไชย สรรพคุณขับลม แก้ไอ ขับเสมหะเหนียว 4.กลุ่มยาประคบ เป็นตำรับของศิลาจารึกวัดโพธิ์ มีสมุนไพรสรรพคุณดีหลายชนิดอยู่ในลูกประคบ 5.กลุ่มยาเด็ก คือ ยาแผ้วฟ้า เป็นตำรับยาใช้กวาดในคอเด็ก สรรพคุณช่วยรักษาโรคซางต่างๆที่ใช้มาตั้งแต่โบราณ ซึ่งมีตำรับยาที่ดูแลตั้งแต่เด็กแรกเกิดจนถึงผู้สูงอายุ และ 6.กลุ่มยาใช้ภายนอก คือ ยาสนั่นไตรภพ ตำรับน้ำมันใช้ร่วมกับน้ำมันงา ใช้ทาท้อง ช่วยกระจายลม ขับเลือดลมให้ไหลเวียนได้ดีขึ้น.
คณะรัฐมนตรี (ครม.) ถวายพระราชสมัญญานาม พระบาทสมเด็จพระนั่งเกล้าเจ้าอยู่หัว รัชกาลที่ 3 เป็นพระบิดาแห่งการแพทย์แผนไทย และกำหนดให้วันที่ 29 ต.ค.ของทุกปี เป็นวันภูมิปัญญาการแพทย์แผนไทยแห่งชาติ
แพทย์แผนไทย,ภูมิปัญญา,แพทย์ทางเลือก,ตำรับยา,ยาสมุนไพร,การศึกษา